
	REPUBLIKA HRVATSKA

	KRAPINSKO - ZAGORSKA ŽUPANIJA

	OPĆINA KRAPINSKE TOPLICE

	OPĆINSKO VIJEĆE



KLASA: 601-01/26-01/33                                                          
URBROJ: 2140-18-02-26-
Krapinske Toplice, --.--.2026.

Na temelju članka 20. stavka 5. Zakona o predškolskom odgoju i obrazovanju (Narodne novine 10/97, 107/07, 94/13, 98/19 i 57/22) i članka 32. Statuta Općine Krapinske Toplice („Službeni glasnik Krapinsko - zagorske županije“, broj 16A/25) Općinsko vijeće Općine Krapinske Toplice na svojoj --. sjednici održanoj --.--.2026., donosi
 

ODLUKU
O NAČINU OSTVARIVANJA PREDNOSTI PRI UPISU DJECE U DJEČJI VRTIĆ „MASLAČAK“ KRAPINSKE TOPLICE
 
 
Članak 1.
[bookmark: _Hlk124159264]Ovom se odlukom uređuje način ostvarivanja prednosti pri upisu djece u Dječji vrtić „Maslačak“ Krapinske Toplice (u daljnjem tekstu: DV „Maslačak“).
Izrazi koji se koriste u ovoj odluci, a imaju rodno značenje, koriste se neutralno i odnose se jednako na muški i ženski rod.

Članak 2.
Upis djece u programe DV „Maslačak“ provodi se prema planu upisa što ga za svaku pedagošku godinu donosi upravno vijeće DV „Maslačak“ uz suglasnost Općinskog vijeća Općine Krapinske Toplice.
DV „Maslačak“ utvrđuje način, vrijeme i uvjete upisa, što se objavljuje na svojim službenim mrežnim stranicama i oglasnoj ploči te na mrežnoj stranici Općine Krapinske Toplice.
Upisi djece u programe DV „Maslačak“ u pravilu se provode elektroničkim putem.

Članak 3.
U DV „Maslačak“ mogu se upisati djeca od navršenih godinu dana života do polaska u osnovnu školu. 

Članak 4.
Prednost pri upisu u programe DV „Maslačak“ ima dijete s prebivalištem na području Općine Krapinske Toplice čija oba roditelja/skrbnika (odnosno samohrani roditelj ili jedan roditelj ukoliko se radi o jednoroditeljskoj obitelji) imaju prebivalište na području Općine Krapinske Toplice.
Samohranim roditeljem i jednoroditeljskom obitelji smatra se samohrani roditelj i jednoroditeljska obitelj kako je utvrđeno zakonom kojim se uređuje socijalna skrb.
[bookmark: _Hlk124163528][bookmark: _Hlk127952050]Dijete pod skrbništvom, dijete koja su smještena u udomiteljske obitelji, ili u dom za djecu ili kod drugog pružatelja socijalne usluge smještaja sukladno propisima koji reguliraju socijalnu skrb i ako nemaju prebivalište na području Općine Krapinske Toplice, a njihov skrbnik ili udomitelj ima prebivalište na području Općine Krapinske Toplice, odnosno ako dom za djecu ili drugi pružatelj socijalne usluge smještaja ima sjedište ili podružnicu na području Općine Krapinske Toplice, imaju jednaku prednost pri upisu kao i djeca iz stavka 1. ovoga članka.
Djeca strani državljani pod međunarodnom ili privremenom zaštitom, koja imaju prebivalište/boravište na području Općine Krapinske Toplice zajedno s oba roditelja/skrbnika, odnosno samohranim roditeljem ili jednim roditeljem ukoliko se radi o jednoroditeljskoj obitelji, imaju jednaku prednost pri upisu kao i djeca iz stavka 1. ovoga članka.

Članak 5.
 Dijete s prebivalištem na području Općine Krapinske Toplice čiji samo jedan roditelj/skrbnik ima prebivalište na području Općine Krapinske Toplice, kao i djeca čiji jedan roditelj/skrbnik ima stalni boravak i dugotrajno boravište na području Općine Krapinske Toplice te osobe bez državljanstva s privremenim i stalnim boravkom i dugotrajnim boravištem na području Općine Krapinske Toplice, koji zakonito borave u Republici Hrvatskoj, također ostvaruju prednost za upis, ali se rangiraju se nakon djece koja ostvaruju prednost za upis iz članka 4. ove Odluke.


Članak 6.
Ukoliko nakon utvrđivanja prednosti iz članaka 4. i 5. ove odluke ostane slobodnih mjesta za upis, u DV „Maslačak“ mogu se upisati djeca koja zajedno s roditeljima/skrbnicima imaju prebivalište na području druge jedinice lokalne samouprave, djeca strani državljani koja zajedno s roditeljima/skrbnicima imaju boravište na području Općine Krapinske Toplice.

Članak 7.
Prednost pri upisu u programe DV „Maslačak“ u skladu s člancima 4., 5. i 6. ove odluke za iduću pedagošku godinu ostvaruju:
· djeca roditelja invalida Domovinskoga rata, 
· djeca iz obitelji s troje ili više djece, 
· djeca obaju zaposlenih roditelja, 
· djeca s teškoćama u razvoju i kroničnim bolestima koja imaju nalaz i mišljenje tijela vještačenja ili potvrdu izabranoga pedijatra ili obiteljskoga liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, 
· djeca samohranih roditelja, 
· djeca jednoroditeljskih obitelji, 
· djeca osoba s invaliditetom upisanih u Hrvatski registar osoba s invaliditetom, 
· djeca koja su ostvarila pravo na socijalnu uslugu smještaja u udomiteljskim obiteljima, 
· djeca koja imaju prebivalište ili boravište na području dječjega vrtića, 
· djeca roditelja koji primaju doplatak za djecu ili roditelja korisnika zajamčene minimalne naknade.
              Prednosti iz stavka 2. ovoga članka, neovisno o navedenom redoslijedu, razrađuju se metodologijom bodovanja, a prednost pri upisu u okviru planiranog broja slobodnih mjesta po dobnim skupinama ostvaruje dijete s većim brojem bodova.
Ukoliko dvoje ili više djece ostvari jednak broj bodova, redoslijed prednosti pri upisu utvrđuje se prema kriteriju starosti djeteta, od starijeg prema mlađem.

Članak 8.
      Postupak upisa djece, metodologiju bodovanja kao i popis dokumentacije kojima se dokazuju činjenice bitne za ostvarivanje prednosti pri upisu, provedbu inicijalnog razgovora s roditeljem/skrbnikom i djetetom, ulogu i rad stručnog povjerenstva, sadržaj i način objave rezultata upisa te način organizacije i ostvarivanja programa predškolskog odgoja i obrazovanja utvrđuje DV „Maslačak“ svojim općim aktom.
DV „Maslačak“ dužan je uskladiti svoj opći akt iz prethodnog stavka u roku od mjesec dana od dana stupanja na snagu ove Odluke.

 
Članak 9.
 	Stupanjem na snagu ove odluke prestaju važiti odredbe članaka 14. – 18. Odluke o mjerilima za financiranje predškolskog odgoja („Službeni glasnik Krapinsko - zagorske županije“, broj 8/15, 31/19, 41/21, 15/23).
 
Članak 10.
 	Ova odluka stupa na snagu osmoga dana od dana objave u Službenom glasniku Krapinsko-zagorske županije.





PREDSJEDNIK OPĆINSKOG VIJEĆA

Antun Zupanc













image1.png




